cyanic-selkie/wikianc huggingface dataset:
Sengrieķu literatūra
Episkā dzeja
Sengrieķu literatūras aizsākumi ir liroepiski darbi: Homēra eposi "Iliāda" un "Odiseja", kā arī Hēsioda eposi "Darbi un dienas" un "Teogonija".
Dzeja
Hellēnisma laikmetā vērojams jauns dzejas uzplaukums — šajā laikā darbojās tādi nozīmīgi dzejnieki kā Teokrīts, Kallimahs, Rodas Apollonijs u.c. Par izcilāko šī perioda dzejnieku tiek atzīts Kallimahs. Viņš rakstījis elēģijas (pazīstamākā, iespējams, ir "Berenīkes matu sproga"), epigrammas, himnas u.c. darbus. Teokrīts aizsāka idilles žanru sengrieķu literatūrā, savukārt Rodas Apollonijs atdzīvināja episkās dzejas tradīciju (te jāmin viņa eposs "Argonautika").
Molekula
Molekulu novērošana
tas ir, sasniedz divus miljonus.
Adisabeba
Adisabeba (am, Āddīs Ābebā — ‘jaunais zieds’) vai Finfinne (om) ir Etiopijas lielākā pilsēta un galvaspilsēta. Tā atrodas valsts centrālajā daļā. Adisabeba ir priviliģētā pilsēta, kas ir pirmā līmeņa Etiopijas administratīvā iedalījuma vienība. No visām pusēm ieskauj Oromijas kiliks. Adisabeba ir arī Āfrikas Savienības un ANO Āfrikas ekonomiskās komisijas galvenās mītnes vieta.
Haralds Šlēgelmilhs
Karjera
2009. gadā Šlēgelmilham bija iespējas piedalīties GP2 čempionātā, tomēr nepietiekamā finansējuma dēļ tā netika izmantota. Tā vietā Šlēgelmilhs sāka piedalīties Atlantic Championship sacīkstēs un vēlāk tika paziņots arī par piedalīšanos World Series by Renault čempionātā.
Pēc viena gada pauzes 2012. gadā Šlēgelmilhs atgriezās aktīvajā autosportā, debitējot Formula 2 čempionātā, noslēdzošajā sezonas sacīkstē Moncas trasē. Moncas sacensību pirmajā braucienā Šlēgelmilhs izcīnīja 5.vietu, otrajā braucienā 9.vietu, bet kopvērtējumā ierindojās 13.vietā.
Vladimirs Svjatoslavičs
Dzīvesgājums
Vladimirs Svjatoslavičs bija Kijivas kagana Svjatoslava Igoreviča, kas vikingu sāgās dēvēts par Svenu, ārlaulības dēls no viņa sakara ar kņazienes Olgas kalponi Malušu. Svjatoslavs Igorevičs tomēr atzina Vladimiru par savu dēlu. Vladimirs piedzima kādā ciemā Pleskavas pievārtē, kur Olga par sodu bija izsūtījusi Malušu. Olga vēlāk pieņēma mazgadīgo Vladislavu Kijivas galmā, kur ar viņa audzināšanu nodarbojās mātesbrālis Dobriņa. 969. gadā nomira Krievzemes kņaziene Olga un 970. gadā, aiziedams karagājienā uz Bizantiju (kurā viņš gāja bojā), Svjatoslavs atstāja par vietvalžiem savus dēlus, Jaropolku Svjatoslaviču — Kijivā, Oļegu Svjatoslaviču — Ovručā, bet Vladimiru — Novgorodā.
Pēc kņazienes Annas nāves Vladimirs apprecējās vēlreiz, iespējams, ar Svētās Romas impērijas ķeizara Otto mazmeitu. Viņam pakļautajās zemēs pārvaldīja dēli no vairākām sievām, kas jau viņa dzīves laikā izraisīja ķildas. Par savu pēcteci Vladimirs izvēlējās Borisu un 1014. gadā viņa dēls Jaroslavs Vladimirovičs, kas bija Novgorodas valdnieks, atteicās maksāt tēvam meslus. Vladimirs nomira, gatavojoties karagājienam uz Novgorodu 1015. gada jūlijā.
Pazīstamākie Vladimira bērni
Pirms kristīšanās Vladimirs bija pazīstams kā "lielais netiklis" (la, pēc Merzeburgas Tītmāra ziņām) — viņam bija apmēram 1000 piegulētāju dažādās pilsētas un bija vairākas oficiālas sievas. Pēc kristībām Vladimirs visas savas sievas esot atlaidis mājās. Zināms par 12 vai 13 Vladimira dēliem un vismaz 10 meitām.
Kongo beznagu ūdrs
Izplatība
Kongo beznagu ūdrs ir sastopams Kongo Republikā, Kongo Demokrātiskajā Republikā, Kamerūnā un Gabonā, kā arī iespējams tas dzīvo Angolā, Burundi, Centrālāfrikas Republikā, Ekvatoriālajā Gvinejā, Ruandā un Ugandā. Tam patīk subtropu un tropu mitrie meži, purvi un palieņu pļavas, tas apmetas saldūdens dīķu, upju un avotu krastos, to var redzēt gan pie saldūdens gan sāļezeriem, jūras krastā un upju sazarotajās grīvās.
Izskats un īpašības
Par Kongo beznagu ūdra vairošanos un uzvedību nekas daudz nav zināms. Ir pieņemts, ka šie ūdri uzvedas līdzīgi Kāpas beznagu ūdriem.
Daniss Zaripovs
Spēlētāja karjera
"Ak Bars" rindās 2006. gadā Zaripovs kļuva par Krievijas čempionu, 2007. gadā izcīnīja Eiropas Čempionu kausu, bet 2008. gadā — Kontinentālo kausu. 2008.—09. gada sezonā tika atzīts par KHL decembra, kā arī februāra labāko uzbrucēju, bet 2009. gada 10. janvārī spēlēja Pirmajā Kontinentālās hokeja līgas Zvaigžņu spēlē. Pēc sezonas beigām Zaripovam kā sezonas vērtīgākajam spēlētājam tika piešķirta Zelta nūja. 2009. un 2010. gadā kopā ar "Ak Bars" izcīnīja Gagarina kausu.
Voldemārs Vītols
Dzīvesgājums
Dzimis Rīgā, pēc Pirmā pasaules kara ar ģimeni pārcēlās uz Strenčiem. 1925. gadā beidza mācības Strenču sešklasīgajā pamatskolā. Mācījies arī V. Olava komercskolā Rīgā un vakara komercskolā. 1930. gadā iestājās karadienestā, dienēja bruņotā vilciena personālsastāvā kā kaprālis. Berlīnē izcīnījis 7. vietu 3000 metru šķēršļu skrējienā (9:18,8 min). Pirmajā Eiropas čempionātā 1934. gadā ieņēmis 10. vietu 5000 m distancē.
Sociāldemokrātiskā partija (Igaunija)
Dibināta 1990. gadā, no 1996. gada līdz 2004. gadam partijas nosaukums bija Moderāti (Mērenie) (Mõõdukad).
Ēvalds Grabovskis
Ēvalds Grabovskis (dzimis Rīgā) ir bijušais Rīgas „Dinamo” galvenais treneris (1977—1980 un 1988—1991) un Latvijas izlases galvenais treneris (1995), hokeja funkcionārs.
Kudovazdroja
Kudovazdroja (pl, vēsturiski arī Bādkudova ) - pilsēta Polijas dienvidrietumos, Lejassilēzijas vojevodistē uz rietumiem no Klodzko, pie pašas Čehijas robežas, iepretim Nāhodai. Stoloves kalnu nacionālā parka (Park Narodowy Gór Stołowych) administratīvais centrs.
Nikolajs Koperniks
Biogrāfija
Dzimis 1473. gada 19. februārī Karaļa Prūsijas pilsētā Tornā, kuru īsi pirms tam bija anektējusi Polijas Karaliste, vara tirgotāja Nikolaja Kopernika un viņa sievas Barbaras, dzimušas Vacenrodes, ģimenē. Bez Nikolaja ģimenē bija vēl 3 bērni: brālis Andrejs, māsas Barbara un Katrīna. Tēvs mira 1483. gadā, savukārt māte — 1489. gadā. Nikolaja audzināšanu uzņēmās mātesbrālis kanoniķis Lukass Vacenrode, kuru 1489. gadā ievēlēja par Ermlandes, t.i. Varmijas bīskapu). Mācījās Sv. Jāņa baznīcas skolā, apguva latīņu valodu, teoloģiju, matemātiku un astronomiju. 1491. gadā Nikolajs uzsāka studijas Krakovas akadēmijā, kur metrikā tika reģistrēts kā Nicolaus Nicolai de Thuronia, uzrādot izcilas sekmes teoloģijā, matemātikā un astronomijā (mācījies pie A.Brudzevska). Studijas nepabeidzis, 1495. gadā sāka kalpot Varmijas bīskapijas kapitulā Lautenburgā, kas baznīctiesiskā ziņā bija pakļauta Rīgas arhibīskapam). Nikolajs un Andrejs abi kandidēja uz kanoniķu vietām, taču šos amatus nedabūja par spīti protekcijai, jo ne vienam, ne otram nebija zinātniskā grāda.
1516. gadā Koperniks iecelts par bīskapijas dienvidu apgabalu administratoru Olštinā, Varmijas-Mazūrijas vojevodistes galvaspilsētā, un dzīvoja Olštinas pils ziemeļaustrumu spārnā līdz 1521. gada rudenim, pārraudzīdams arī muižu zemes un paralēli nodarbodamies ar zinātni. 1517. gadā nāca klajā viņa filozofisks traktāts Meditata ("Meditācijas" — pilns nosaukums: N.C. Meditata XV. Augusti anno domini MDXVII).
Kopernika ietekme uz tā laika zinātni
Arī Kopernika nedaudzie sekotāji ar aprēķiniem un loģiku pierādīt savas hipotēzes pareizību heliocentrisma nespēja. Tai vai nu varēja ticēt, vai neticēt. Nemaz nerunājot par Džordāno Bruno gadījumu, kurš ar to pamatojot savu misticismu un maģijas proponēšanu. Galilejs gan centās saskatīt nepieciešamo heliocentrisma pamatojumu okeānu paisumā un bēgumā, taču šo viņa hipotēzi apgāza Keplers, pierādot to saistību ar Mēness gravitācijas spēku (Galilejs gan šo Keplera aizrādījumu ignorēja). Savukārt inkvizīcija piekāpās tā laika zinātnieku prasībai un, lai atzītu heliocentrisma hipotēzi par izglītībā lietojamu teoriju, pieprasīja loģiskus pierādījumus un aprēķinus. Tā kā teorijas aizstāvji tādus sniegt nevarēja, tika nolemts to atzīt par viltuszinātni un aizliegt mācīt izglītības iestādēs. 1616. gada 5 martā, saistībā ar Galileja prāvu, katoļu Baznīca iekļāva De revolutionibus orbium coelestium "Nerekomendējamo grāmatu indeksā", līdz grāmatā "tiktu veikti uzlabojumi".
2009.—2010. gada Losandželosas "Lakers" sezona
Spēles
Apzīmējumi: Uzvara  Zaudējums  Pārvarēta izslēgšanas spēļu kārta
Tievā zarna
Tievās zarnas daļas
Tukšā un līkumainā zarna ir saistīta ar vēderplēves daļu — mezentēriju, kur atrodas tievās zarnas asinsvadi, limfmezgli un nervi. Tievo zarnu inervē trijzaru stumbrs (truncus coeliacus), bet apasiņo augšējā apzarņa artērija (a. mesenterica superior).
Tievās zarnas slimības
Tievās zarnas slimības var skart dažādas zarnas struktūras un ietekmēt to darbību. Zemāk ir minētas slimības, no kurām daļa ir samērā biežas un var skart pat 10% cilvēku to dzīves laikā, bet citas ir sastopamas salīdzinoši reti.
Liturģiskā valoda
Par liturģiskajām uzskatītās valodas
Vairākas valodas tiek uzskatītas par svētajām vai liturģiskajām valodām. Tās ir:
Annuss
Annuss (sieviešu dzimtē Annusa) ir uzvārds. Cilvēki ar šo uzvārdu:
Kapucīni (nozīmju atdalīšana)
Kapucīni var būt:
Aleksandrs Upmals
Dzīvesgājums
Dzimis 1891. gadā Rīgā, Jāņa Upmala un Annas Apolonijas Levas (Lewa) ģimenē.
Huberts Gofs
Dzīvesgājums
1920. gadā Gofs atgriezās Lielbritānijā un demobilizējās 1922. gadā. Vecumdienās rakstīja memuārus un bija Šemroka kluba (Shamrock Club) prezidents Londonā. Miris 92 gadu vecumā 1963. gadā.
Ačinska
Iedzīvotāji
Ačinska ir mājvieta nelielai latviešu diasporai, kuras izcelsme galvenokārt nāk no Latgales. Vairums no šiem iedzīvotājiem ir pēcteči latgaliešiem, kas izceļoja no Vitebskas guberņas vēl pirms neatkarīgas Latvijas valsts izveides 1918. gadā. Pilsētā darbojas Ačinskas latgaliešu biedrība, kas organizē dažādus kultūras pasākumus un kalpo par Krasnojarskas novada latgaliešu kultūras centru. 2016. gadā biedrībā bija ap 60 aktīvu dalībnieku.
Milzkalne
Vēsture
Apdzīvotā vieta izveidojusies ap 1544. gadā pirmoreiz dokumentos minēto Šlokenbekas pili. Izaugusi pēckara gados kā padomju saimniecības «Padomju Latvija» un 5. ceļu būves rajona administrācijas ciemats. Vēsturiski Milzkalnē un tās apkārtnē ir koka un mūra apbūve: Milzkalnes pagastmāja (šobrīd te atrodas Milzkalnes sākumskola), mūra privātmājas, tradicionālās koka guļbūves, padomju laika 3 stāvu daudzdzīvokļu ēkas. Ciemā ievērojama komunālā un ražošanas saimniecība. Ģeogrāfiski izvietojusies uz Slocenes ielejas ziemeļu nogāzes.
Tūrisms
No Rīgas Milzkalnē var nokļūt ar vilcienu, izkāpjot Milzkalnes stacijā. Tuvākā lielā pilsēta ir Tukums, kas atrodas 5 km attālumā. Tūrisma objekts ir 15.gadsimtā celtā Šlokenbekas muiža, kas ir pirmā mūra nocietinātā muiža Latvijā. Tajā atrodas Latvijas ceļu muzejs un Tautas nams. Netālu atrodas arī 119 m augstais paugurs Milzkalns — Latvijā populāra kalnu slēpošanas vieta. Milzkalnē populāra apskates vieta ir arī Milzkalnes lielais Miķeļakmens - dižakmens, uz kura 2003. gadā vienlaikus nostājās 167 cilvēki. Milzkalnē atrodas arī vairāki viesu nami.
Usher
Kopumā savus ierakstus Usher ir pārdevis 65 miljonos kopiju, kas viņu ierindo starp visu laiku vislabāk ierakstus pārdevušajiem māksliniekiem. Usher ir ieguvis septiņas Grammy balvas, četras Pasaules mūzikas balvas, sešas Amerikas mūzikas balvas un 19 Billboard mūzikas balvas. Viņš ir ticis iekļauts vairākos dažādu laika posmu labāko mākslinieku sarakstos. 1998. gadā žurnāls People nosauca viņu par seksīgāko dzīvo ritmblūza mākslinieku. Tāpat viņš ir viens no NBA kluba Klīvlendas "Cavaliers" īpašniekiem.
Bārdzīlīte
Izskats
Bārdzīlīte ir krāšņs putns, kas neatbilstoši sugas nosaukumam pēc izskata maz atgādina zīlīti. Ķermeņa garums 14—17 cm, svars 11—21 g. Tā ir nedaudz mazāka par lielo zīlīti, ar salīdzinoši garu asti un īsiem, noapaļotiem spārniem. Sugai raksturīgs dzimumu dimorfisms, abu apspalvojumā dominē gaiši, brūngani, oranži toņi, bet tēviņam raksturīga zilganpelēka galva ar labi pamanāmu melnu "bārdu" un oranžu knābi. Mātītes knābis ir pelēkbrūns. Jaunie putni dzeltenbrūni ar melnu joslu muguras lejasdaļā un astes malās.
Japāna
Japāna ir viena no vadošajām valstīm tehnoloģijā un mašīnbūvē. Japānas ekonomika ir trešā lielākā pasaulē pēc nominālā iekšzemes kopprodukta (aiz ASV un Ķīnas). Tai ir ceturtais lielākais eksports pasaulē, kā arī sestais lielākais imports.
Valdība
Vēsturiski būdama Ķīnas likumu ietekmēta, Japānas tiesiskā sistēma attīstījās kā neatkarīga Edo perioda laikā tādos tekstos kā Kujikata Osadamegaki (likumu grāmata valsts ierēdņiem Edo perioda laikā). Tomēr kopš 19. gadsimta beigām Japānas likumdošanas vara lielākoties bijusi balstīta uz civillikumiem, kas pastāvēja Eiropā, it īpaši Francijā un Vācijā. Piemēram, 1896. gadā Japānas valdība ieviesa civilkodeksu, kas bija veidots pēc Vācijā pastāvošā šo likumu modeļa. Ar grozījumiem laikā pēc Otrā pasaules kara kodekss joprojām ir spēkā arī mūsdienu Japānā. Statūtu likumi ir veidojušies Japānas likumdošanā, Japānas Nacionālajā parlamentā, kopīgi ar zīmogiem, ko kā apstiprinājumu sniedza imperators. Pašreizējā konstitūcija paredz, ka imperatoram jāpasludina likumdošana, ko pieņēmis parlaments, nedodot īpašu varu imperatoram izrādīt kādu pretestību vai iebilst pret pieņemamo likumdošanu. Japānas tiesu sistēma sastāv no četriem galvenajiem līmeņiem: Augstākās tiesas un trīs līmeņu zemākām tiesām. Ar statūtiem noteiktie Japānas likumi sastāv no Sešu kodeksu kopuma.
Tautsaimniecība
2009. gadā divas Japānas pilsētas (Tokija un Osaka) tika atzītas par dārgākajām pilsētām pasaulē.
Demogrāfija
2009. gada martā Japānā dzīvoja 127 076 183 cilvēku. Līdz ar to Japāna ir desmitā lielākā valsts pasaulē pēc iedzīvotāju skaita. Lielais iedzīvotāju skaits ir izskaidrojams ar strauju valsts izaugsmi 19. gadsimta beigās un 20. gadsimta sākumā.
Lielākā daļa no Japānas iedzīvotājiem dzīvo pilsētās. Tikai 5% no visiem iedzīvotājiem nodarbojas ar lauksaimniecību. Daudzi lauksaimnieki papildina savus ienākumus ar nepilna laika darba vietu pilsētās vai pilsētu tuvumā. Aptuveni 80 miljoni iedzīvotāju dzīvo Klusā okeāna krastā Honsju salā. Tieši šeit atrodas pasaulē lielākā metropole Tokija-Jokohama ar 35 miljoniem iedzīvotājiem.
Kultūra
Tradicionālajās japāņu skulptūrās ir attēloti budisma attēli. Vecākā skulptūra Japānā ir Amitābha, no koka veidots statuja Zenkodži templī. Naras periodā budistu statujas veidoja valdība, lai celtu tās prestižu. Mūsdienās daži eksemplāri ir apskatāmi Narā un Kioto. Nozīmīgākā bronzas statuja ir Budas skulptūra Todaidži templī.
Pirms Meidži perioda Japānā bija izplatīti kokgriezumi. Šīs mākslas veids bija pieejams ikvienam, tādēļ tas ieguva tik lielu popularitāti.
Siemens
Siemens AG ir Vācijas multinacionāls konglomerāta uzņēmums, kura vadība atrodas Minhenē, Vācijā. Šis ir lielākais Eiropā bāzētais elektronikas un elektrotehnikas uzņēmums. Uzņēmumā strādā aptuveni 360 tūkstoši cilvēku gandrīz 190 valstīs, 2011. gada uzņēmuma ieņēmumi bija aptuveni 71 miljards euro. Siemens & Halske dibināja Verners fon Sīmenss (Werner von Siemens). Kopš 2007. gada uzņēmuma prezidents un valdes priekšsēdētājs ir Pēters Lešers (Peter Löscher).
Bīgls
Vēsture
Viduslaikos vārdu "bīgls" lietoja, lai apzīmētu maza auguma dzinējsuņus, šiem suņiem nav saistības ar mūsdienu šķirni bīgls. Bīgla tipa suņi bija populāri gan karaļa Edvarda II, gan Henrija VII laikā, tad tos sauca par cimdu bīgliem. Karalienes Elizabetes I laikā bija bīgla tipa suņi, kurus sauca par kabatas bīgliem, to augstums skaustā bija 20 — 23 cm. Tie bija pietiekami mazi, lai tos varētu ievietot seglu ceļa somā uz zirga muguras, un tādējādi kopā ar jātnieku nonākt medību vietā. Lielākie suņi izcēla medījumu, pēc tam tika palaisti mazie, kas pēc pēdām atrada medījumu un turpināja to izdzīt no slēpņiem. Mazie kabatas bīgli mūsdienās ir izmiruši.
19. gadsimts
Bīgla standarti sāka veidoties ; šajā laikā izzuda gan ziemeļbīgls, gan dienvidzinējsuns. Tomēr jaunā šķirne bija ļoti dažāda gan izmērā, gan raksturā. Bīgli 1856. gadā joprojām dalījās 4 grupās: vidējos bīglos, pundurbīglos, lapsu bīglos (šie suņi bija mazāki un lēnāki kā angļu lapsu suņi), asspalvainajos bīglos jeb terjerbīglos.
Kopotie Ieraksti
Dziesmu saraksts
CD4 - "100 + 1 vēlēšanās"
Gross
Gross (de, Gross — 'lielais, garais'; sieviešu dzimtē Grosa) ir vācu cilmes uzvārds. Cilvēki ar šo uzvārdu:
Ābols
Ābolu šķirnes
Selekcionāri ir izveidojuši vairāk nekā 6500 ābolu šķirnes, no kurām aptuveni 50 ir ekonomiski nozīmīgas. Ābolu šķirnes tiek grupētas vasaras ābolos, rudens ābolos un ziemas ābolos.
Vācbaltieši
Vēsture
Vācieši nodibināja un par saviem līdzekļiem uzcēla Rīgas politehnikumu, kas līdz 1898. gadam bija vienīgais impērijā. Šeit strādāja pasaulē slavenie Vilhelms Ostvalds un Pauls Valdens. Rīgas politehnikums bija viens no lielākajiem Eiropā. 1885./86. mācību gadā tajā mācījās 856 studenti, kamēr Cīrihes politehnikumā 600 un Minhenes — 400 studenti.
Vācbaltiešu izceļošana
Drīz pēc Otrā pasaules kara sākuma 1939. gada 6. oktobra runā Hitlers aicināja PSRS, Latvijā, Igaunijā un Itālijā dzīvojošos etniskos vāciešus pārcelties uz Vācijas okupēto Poliju. Tas, ka Molotova-Ribentropa pakts paredzēja Baltijas valstu nonākšanu PSRS interešu sfērā, bija iemesls, kāpēc Ādolfs Hitlers izsludināja vācbaltiešu pārvietošanu (Umsiedlung), kas paredzēja Latvijā un Igaunijā dzīvojošos vāciešus izmitināt uz dzīvi Vācijas nupat okupētajā Polijas teritorijas daļā, kas bija nosaukta par Vartelandi.
Kārlis V Hābsburgs
Kārlis V (de; dzimis Gentē, miris  Justes klosterī Estremadurā), bija Hābsburgu dinastijas Svētās Romas impērijas imperators (1519—1556) un Austrijas lielhercogs (1519—1521), kā arī pirmais apvienotās Spānijas karalis (1519—1556) kā Karloss I (es). Viņam bija arī Romiešu karaļa, Itālijas karaļa un Burgundijas hercoga tituls (pēdējais no tiem ļāva valdīt Hābsburgu Nīderlandē).
Kārlis V bija Kastīlijas Filipa I un Huanas Trakās vecākais dēls, dzimis Flandrijā (Hābsburgu Nīderlandē). Pēc tēva nāves 1506. gadā viņš kļuva par Burgundijas hercogu, kas ļāva valdīt Nīderlandē.
Kails Laurijs
ASV izlase
Pārstāvēja ASV izlasi 2016. gada olimpiskajās spēlēs Riodežaneiro, kur komanda izcīnīja zelta medaļas.
Džeimss Ross
Antarktikas izpēte
No 1839. līdz 1843. gadam Ross vadīja Antarktikas izpētes ekspedīciju ar kuģiem "Erebus" un "Terror", kuras laikā tika nokartēta lielākā daļa kontinenta krasta līnijas.
Īrija
Savienība ar Lielbritāniju
1912. gadā Askrits atkal iesniedza šo likumprojektu. Pēc trešā piegājiena 1914. gadā to apstiprināja, bet Pirmā pasaules kara dēļ neīstenoja pilnībā. Olstera, kurā dominēja kolonisti no Skotijas, pieprasīja atdalīšanos no Īrijas.
Neatkarības karš
1916. gadā notika Lieldienu sacelšanās, lielākā īru sacelšanās no Īru 1798. gada sacelšanās, kas beidzās ar sakāvi, tomēr pieauga tautas atbalsts republikāņiem un 1918. gada decembra Apvienotās Karalistes parlamenta velēšanās īru republikāņu partija Sinn Féin ieguva 73 no 105 Īrijai atvēlētajām vietām.
1919. gada janvārī Sinn Féin atteicās piedalīties Apvienotās Karalistes parlamenta darbā, bet tā vietā izveidoja Īrijas parlamentu un pasludināja Īrijas Republikas neatkarību, kas izraisīja Īrijas Neatkarības karu.
1921. gada 9. jūlijā tika noslēgts pamiers un pēc ilgām sarunām 5. decembrī Īrija noslēdza domīnijas līgumu ar Lielbritāniju izveidojot Īrijas Brīvvalsti (ziemeļu grāfistes ar Olsteru priekšgalā palika Lielbritānijas sastāvā). Sākās pilsoņu karš starp jauno brīvvalsti un republikāņiem-domīnijas līguma pretiniekiem, kurā pēdējie tika sakauti.
Hakīms Oladžuvons
1985.—1986. gada NBA sezona
Finālā "Rockets" stājās pretī Lerijam Bērdam un Bostonas "Celtics". "Celtics" bija līgas labākā bilance ar 67 uzvarām un 15 zaudējumiem. "Celtics" uzvarēja sēriju sešās spēlēs, taču daudzi NBA eksperti uzskatīja, ka "Rockets" nodemonstrēja lielisku sniegumi priekš salīdzinoši jaunas komandas un, ka ar šo komandu būs jārēķinās kā titula pretendentu vismaz nākamos desmit gadus.
1987.—1988. gada NBA sezona
Izslēgšanas spēlēs Oladžuvons bija neapturams, gūstot 37,5 punktus un savācot 16,8 atlēkušās bumbas. Tomēr tas neglāba no zaudējuma pret Dalasas "Mavericks" četru spēļu sērijā.
1992.—1993. gada NBA sezona
Sākoties 1992.—1993. gada NBA sezona "Rockets" sāka domāt par maiņas darijumu tajā iesaistot pašu franšīzes spēlētāju Oladžuvonu. "Rockets" neapmierināja Oladžuvona sniegums, kā arī Hakīms bieži vien izteica vēlmi, lai viņu aizmaina, taču ar trenera Rūdija Tomdžanoviča kļūšanu par galveno treneri, Hakīms mainīja savus uzskatus, tāpat kā "Rockets". Šīs sezonas Hakīms kļuva par ASV pilsoni. 1992.—1993 sezonā Hakīms bija vienreizējs, viņš guva 26,1 punktus, savāca 13 atlēkušās bumbas un nobloķēja 4,17 metienus, jau trešo reizi četrās sezonās būdams vadošais metienu bloķētājs līgā, bet būtiskākais bija tas, ka viņš no 42-40 uzvaru/zaudējumu bilances spēja pacelt "Rockets" uz 55-27. Hakīmam nedaudz pietrūka, lai kļūtu par sezonas vērtīgāko spēlētāju, paliekot otrais aiz Čārlza Bārklija. 1992.—1993 sezonā viņš saņēma savu pirmo līgas labāko aizsardzības spēlētāju titulu, plus viņš tika nosaukts pirmajā aizsardzības simboliskajā izlasē un pirmajā NBA simboliskajā izlasē.
Andris Ābelīte
Biogrāfija
Dzimis 1973. gada 11. maijā Rīgā.
Gotfrīds Leibnics
Gotfrīds Vilhelms Leibnics (de; dzimis Leipcigā, miris  Hannoverē) bija vācu matemātiķis un filozofs, kā arī jurists. Savus darbus viņš galvenokārt rakstījis latīniski un franciski.
Melnais mežastrazds
Latvijā
Vēl 19. gadsimta beigās melnais mežastrazds Latvijā bija ļoti rets putns, taču nākamajās desmitgadēs skaits strauji pieaudzis un 20. gadsimta beigās melnais mežastrazds jau bija viena no parastākajām putnu sugām Latvijā. Saskaņā ar 2009. gada pētījumiem ligzdojošo pāru skaits (salīdzinot ar 2006. gadu) joprojām palielinās.
2014. gada Pasaules čempionāts šosejas riteņbraukšanā
2014. gada Pasaules čempionāts šosejas riteņbraukšanā notika Ponferradā, Spānijā, no 21. līdz 28. septembrim. Tas bija 87. Pasaules čempionāts un septītā reize, kad tas notika Spānijā. Čempionāts sastāvēja no 12 sacensībām — grupas un individuālā brauciena vīriešiem, sievietēm, vīriešiem līdz 23 gadu vecumam, jauniešiem un jaunietēm, kā arī komandu brauciena vīriešu un sieviešu profesionālajām komandām.
Melnais mežastrazds
Barība
Melnais mežastrazds ir visēdājs, tas barojas ar dažādiem kukaiņiem, to kāpuriem, sliekām, sēklām un ogām. Tas pamatā barojas uz zemes, lēkājot un pārmeklējot teritoriju. Galvenā maņa, kas tiek izmantota, lai sameklētu barību, ir redze, bet, lai atrastu sliekas vai citus bezmugurkaulniekus, kas noslēpušies zem kritušām lapām un kritalām, melnais mežastrazds izmanto arī dzirdi. Retos gadījumos tiek medīti arī mazi mugurkaulnieki, piemēram, mazas vardītes, ķirzakas un kurkuļi. Barību melnais mežastrazds meklē arī kokos, uzlasot dažādus kukaiņus un tauriņu kāpurus. Melnajam mežastrazdam vasaras beigās un rudeņos liels gardums ir gatavās ogas un augļi, piemēram, ķirši un āboli, lai gan augļu izvēle ir atkarīga no putnu izplatības areāla.
Ezernieku pagasts
Upes
Akmineica, Deņica, Jurkovas upīte, Narūta, Paulinka, Pustošku grāvis, Sarja, Volčica, Židovka.
Deivids Volfs
Ceturtais lidojums notika 2009. gada jūlijā misijā STS-127 kā misijas speciālistam. Veica trīs iziešanas kosmosā.
Maskavas "Dinamo" (hokejs)
"Dinamo" ir viens no visu laiku veiksmīgākajiem Krievijas hokeja klubiem. PSRS līgā "Dinamo" triumfējis čettreiz, tikpat reižu tas triumfējis arī Krievijas Superlīgā. Divreiz klubs izcīnījis arī Špenglera kausu.
2011.—2012. un 2012.—2013. gada KHL sezonās klubs izcīnīja Gagarina kausu.
No 2010. gada līdz 2014. gadam komandas galvenais treneris bija Latvijas speciālists Oļegs Znaroks (viņa vadībā "Dinamo" divreiz kļuva par KHL čempionu). Harijs Vītoliņš, kurš iepriekšējās sezonās bija galvenā trenera asistents, 2014. gadā pārņēma galvenā trenera pienākumus. Pašlaik (2018) komandas sastāvā spēlē latviešu uzbrucējs Miks Indrašis.
Boeing 747
747-100SR
Atbildot Japan Airlines pieprasījumam, Boeing izveidoja 747-100SR, kas bija nelielu attālumu aviolaineris. Degvielas daudzums, ko varēja iepildīt bija samazināts, bet tas varēja pārvadāt vairāk pasažieru, līdz pat 498 pirmajās versijās, un līdz pat 550 vēlākajās versijās, tāpēc, ka tika palielināts ekonomiskās klases sēdvietu skaits. To sāka lietot Japan Airlines 1973. gada 7. oktobrī.
747-400
747-400 tika piedāvāts, kā pasažieru laineris (400), kravas (400F), kombinētas (400C), (400ER),(400ERF) versijas. Kravas lidmašīnai nav izstiepts augšējais klājs. 747-400D tika būvēts nelielu distanču lidojumiem un tam nav iekļauti spārnu izliekumi, bet to ir iespējams mainīt.
Svens Kramers
Svens Kramers (nl; dzimis Hērenvēnā, Nīderlandē) ir nīderlandiešu ātrslidotājs. Sacensības startē kopš 2003. gada. Viņš ir izcīnījis Olimpisko spēļu, Pasaules čempionāta, Eiropas čempionāta un Nīderlandes čempionāta zelta medaļas. Šobrīd S. Krameram pieder pasaules rekordi 5000 m (6:03,32 - Kalgari, 2007-11-07 ) un 10 000 m (12:41,69 - Soltleiksitijā, 2007-03-10 ) distancēs. Uzvarot Pasaules čempionātā ātrslidošanas daudzcīņā, kas notika viņa dzimtajā Hērenvēnā, laika posmā no 2010. gada 19. līdz 21. martam, S. Kramers kļuva pirmo slidotāju sporta veida vēsturē, kas spējis to paveikt četros čempionātos pēc kārtas (2007-2010).
Hearts of Iron
Hearts of Iron (HoI) (latviski: Dzelzs sirdis) ir kompāniju Paradox Interactive un Strategy First lielstratēģijas datorspēle, kuras darbība risinās laika posmā no 1936. līdz 1948. gadam. Spēlētājs var kontrolēt jebkuru vienu nāciju, kas pastāvēja šajā laika posmā un piedalīties Otrā pasaules kara notikumos. 2002. gadā spēle tika izlaista Windows operētājsistēmai, Macintosh versiju sagatavoja kompānija Virtual Programming. Spēles galvenais programmētājs ir Johans Anderssons (Johan Andersson). Spēles turpinājumā Hearts of Iron II tika ieviestas vairākas izmaiņas spēles vadībā un tehnoloģiju kokā. Par trešā turpinājuma - Hearts of Iron III - izstrādes procesu tika paziņots 2008. gada 20. augustā, tās relīze bija plānota 2009. gada rudenī.
Lielziedu uzpirkstīte
Apraksts
Tas ir līdz 1,5 m liels daudzgadīgs lakstaugs. Stublājs stāvs un nezarots. Lapas ir veselas, gareni eliptiskas, aptuveni 7—15 cm garas un 2—4 cm platas, pamīšus izvietotas visā stublāja garumā. Apakšējo lapu kāts ir garāks nekā augšējo.
Latvijas hokeja izlase 2011. gada Pasaules čempionātā
Turnīrs
Turnīru Latvijas izlase uzsāka ar spēli pret Čehijas izlasi. Iepriekšējās tikšanās reizēs pret Čehijas valstsvienību Pasaules čempionātos Latvijas izlasei nebija veiksmīgas, jo piecās iepriekšējās savstarpējās spēlēs tika izcīnīts tikai viens punkts (2006. gada Pasaules čempionātā Rīgā 1—1). Kā arī Latvijas izlase iepriekšējos 15 Pasaules čempionātus bija sākusi ar zaudējumu.
Latvijas izlase spēlē guva divus vārtus, taču piedzīvoja zaudējumu pret iepriekšējā čempionāta uzvarētājiem ar 2—4. Pirmos vārtus čempionātā Latvijas izlases labā guva Rīgas "Dinamo" uzbrucējs Lauris Dārziņš. Spēles pirmajā trešdaļā Artūrs Kulda pielietoja spēka paņēmienu pret Radeku Martīneku, kurš laukumu atstāja uz nestuvēm. Šis incidents tika izskatīts IIHF Disciplinārajā komisijā, kurā nolēma par A. Kuldas diskvalificēšanu uz trijām spēlēm. Par labāko Latvijas izlases spēlētāju tika atzīts pirmo vārtu autors Lauris Dārziņš.
Latnet
Vēsture
Latnet pirmsākumi saistīti ar Latvijas Universitātes Matemātikas un informātikas institūtu (LU MII), kur 1990. gadu sākumā pirmie Latvijā ieviesa internetu. 1992. gadā tika izveidots akadēmiskais datortīkls LATNET. 1994. gada janvārī LATNET tīklā izveidota klientu apkalpošanas nodaļa.
Izraēla
Ģeogrāfija
Izraēlas suverēnā teritorija bez zemēm, kuras Izraēla anektēja 1967. gada sešu dienu kara rezultātā, ir aptuveni 20 770 km² liela, no kuras aptuveni 2% ir iekšējie ūdeņi. Kopā ar Izraēlas jurisdikcijā esošajām okupētajām teritorijām tā aizņem 22 072 km², bet visas Izraēlas kontrolētās teritorijas kopplatība, ieskaitot militāri pārraudzīto Rietumkrasta teritoriju, ir 27 799 km². Sauszemes robeža: 1017 km; krasta līnija: 273 km. Valsts robežu statuss no starptautisko tiesību viedokļa galīgi vēl nav noteikts.
Tautsaimniecība
Bezdarba līmenis (2018.): 4,0%. IKP uz vienu iedzīvotāju (2019.): 43 199 USD.
Cirkumflekss
Terminoloģija latviešu valodā
Ietekmējoties no tildes lietošanas t. s. cirkumfleksa apzīmēšanai (t. i., kāpjoša intonācija lietuviešu valodā un krītoša intonācija latviešu, senprūšu un klasiskajā grieķu valodā), tilde kā diakritiska zīme latviešu valodā bieži tiek saukta par cirkumfleksu. Zemāk dots terminoloģijas salīdzinājums angļu, latviešu, krievu un vācu valodās:
Ruslans Kuksinovičs
Biogrāfija
Rassell jau daudzus gadus sadarbojas ar dziedātāju Sabīni Berezinu, mūziķi iekarojuši lielu popularitāti Latvijā — video krātuvē "Youtube" viņu ievietoto mūzikas videoklipu skatījumu skaits mērams vairākos miljonos. Rassell sadarbojoties ar Sabīni Berezinu ir laidis klajā divus studijas albumus — Dzīvo brīvi (2012) un Esi kustībā (2016), kā arī daudzus singlus, kas nav apkopoti albumos, sadarbojoties arī ar citiem māksliniekiem.
Ķīnas cekulainais suns
Izskats
Ķīnas cekulainā suņa augstums skaustā ir 28—32 cm, kuces 22—30 cm. Suņa svars nedrīkst pārsniegt 5,5 kg. Kailo suņu āda ir maiga un gluda, vienkrāsaina vai raiba, iespējamas visdažādākās krāsas. Maigā un jutīgā āda regulāri jāieziež ar krēmu, lai pasargātu no izžūšanas, vasarā nepietiekami pigmentēta āda cieš no saules stariem, tādēļ jālieto speciāli losjoni. Ziemā ieteicams uzvilkt siltas suņu drēbes, lai salā suns nesaaukstētos.
Labākā pilnmetrāžas spēlfilma (Lielais Kristaps)
Labākā pilnmetrāžas spēlfilma ir galvenā nominācija Latvijas Nacionālajā filmu festivālā "Lielais Kristaps". Balvas šajā nominācijā tiek piešķirtas no pašiem festivāla pirmsākumiem — 1977. gada —, kad festivāla vietā notika gada labākās filmas apbalvošana, un balvu saņēma Aivara Freimaņa filma "Puika".
Makmerdo šaurums
Makmerdo šaurums ir vistālāk uz dienvidiem esošais vasarā no ledus relatīvi brīvais Antarktīdas piekrastes līcis. Līcis ir ap 70 km garš ziemeļu-dienvidu virzienā un 45-75 km plats. Tikai ap 10% no piekrastes ir brīvas no ledus. Līča austrumu krastā Rosa salā izvietojusies kontinenta lielākā polārstacija Makmerdo (ASV) un jaunzēlandiešu polārstacija Skota.
Staburadze
Staburadze var būt:
Zilais valis
Izskats un īpašības
Zilā vaļa ķermenis ir garš un slaids, galva plakana, tās forma U veidā. Pāri purna daļai, no nāsīm līdz augšlūpas galam, stiepjas izcelts sabiezinājums (kantīte). Ķermeņa mugurpuse ir zilganpelēka, bet vēderpuse gaiši pelēka vai balta. Mutei katrā pusē no augšžokļa lejup karājas apmēram 300—400 vaļa bārdas plātnītes, kuru garums mutes priekšpusē ir ap 50 cm, mutes dziļumā 100 cm. Plātnīšu grupa, starp 70 un 118, novietota horizontāli, paralēli ķermeņa garumam, tās kalpo, lai novadītu barību uz rīkli. Uz vēdera, kā visiem joslvaļiem, zilajam valim ir apmēram 90 ieloces, kas stiepjas no apakšlūpas līdz nabai. Muguras spura ir neliela, parasti paceļoties virs muguras apmēram 28 cm, bet var būt 8—70 cm augsta. Tā atrodas ¾ muguras, skatoties no purngala, tādēļ redzama tikai vaļa ieniršanas brīdī. Krūšu spuras toties ir garas un slaidas, apmēram 3—4 metri.
Melānija Čisholma
Privātajā dzīvē ir šķīrusies no sava partnera Tomasa Stara, arhitekta, ar kuru kopā iepazinās brīvdienās Barbadosā 2002 gadā, bijuši kopā 10 gadus (2002—2012), bet nebija precējušies. Attiecībās 2009 gadā dzima Čisholmas pirmais bērns — meita Skarleta Stara. Pašlaik dzīvo Lielbritānijā, Katbrūkā, kur māksliniecei pieder 1 miljonu mārciņu vērta pilsētas stila privātmāja. Ļoti atklāti runā par savam veselības problēmām ar ēšanu un klīnisko depresiju, ko ir pārdzīvojusi karjeras laikā vairākās reizes. Ir liela futbola fane. Viņas brālēns ir slavens autosportists Pauls O'Nīls. Pazīstama ar saviem tetovējumiem — uz ķermeņa ir 11 tetovējumi, kas ir tapuši noteiktos dzīves posmos. Pēdējais tetovējums taisīts 2007. gadā Amsterdamā par godu mākslinieces ceturtajām albumam This Time, kas Šveicē ir apbalvots ar Zelta Disku jau 3 nedēļas pēc tā iznākšanas.
Mākslinieces sestais studijas albums ar nosaukumu "Stages" iznāca 2012 gada septembrī un tajā ir iekļautas populāro West End mūziklu dziesmu kaverversijas. Dziedātāja albumā iekļāva dziesmas, kas viņu ir iespaidojuši karjeras laikā un ir nozīmīgas viņas dzīvē. Albumā ir dzirdams arī duets ar bijušo grupas Spice Girls kolēģi Emma Bantone ar nosaukumu "I Know Him So Well", kas ir pirmais singls no albuma.
Džons Boids Danlops
Biogrāfija
Dzimis zemnieku saimniecībā Dreghornā, Ziemeļairšīrā, studējis, lai kļūtu par veterinārārstu Edinburgas Universitātes Dick Vet skolā. Šajā profesijā viņš desmit gadus strādāja savās mājās, līdz 1867. gadā pārcēlās uz Daunpatriku, Ziemeļīrijā. Kopā ar brāli Džeimsu viņš izveidoja Dauna veterināro klīniku, bet vēlāk atvēra savu praksi Belfāstā. Viņš bija Karalienes Viktorijas labs draugs. Vēlāk viņam bija sava veterinārārsta prakse Īrijā.
Rīgas komturi
Rīgas komturi bija Livonijas ordeņa mestra vietnieki un pavēlnieki Rīgas komturejas teritorijā 1253. - 1484. gadā periodos, kad tur neuzturējās ordeņa mestri. Viņu rezidence bija vecā Rīgas pils (Vitenšteina) tagadējās Konventa sētas teritorijā Vecrīgā, no kuras saglabājusies Svētā Jura baznīca. To nopostīja Rīgas iedzīvotāji Livonijas pilsoņu kara laikā (1297-1330). Kārtējā kara laikā ar Rīgas pilsētu 1481. gadā Livonijas ordeņa mestrs kopā ar ordeņa arhīvu un kasi pārcēlās uz Cēsu viduslaiku pili. Rīgas komtura amats tika likvidēts 1484. gadā pēc ordeņpils pilnīgas nopostīšanas. Pēc tam, kad 1491. - 1515. gadā ordenis no jauna uzcēla Rīgas pili, tajā ieviesa "mājas komtura" amatu, kas bija atbildīgi par pils un tajā esošā garnizona uzturēšanu.
Kuģa Ķīļa Ēta
Vēsture
90. gados, pētot zvaigznes rentgena un UV spektru cikliskās izmaiņas, tika izvirzīta hipotēze par η Carinae pavadoņzvaigznes esamību. 2005. gadā, izmantojot NASA kosmisko observatoriju Far Ultraviolet Spectroscopic Explorer, tika iegūti neapstrīdami pierādījumi šāda pavadoņa eksistencei.
Ričards Hamiltons
Karjera
Veiksmīgi aizvadījis karjeru NCAA. Konektikutas universitātes "Huskies" komandas sastāvā 1999. gadā izcīnīja čempiona titulu. R. Hamiltons tika atzīts par ievērojamāko sniegumu uzrādījušo spēlētāju.
Daugavgrīvas komturi
Komturejas administratīvais centrs un komturu rezidence bija bijušā Sv. Nikolaja cisterciešu klostera vietā (Ordenis rīdzinieku nopostīto klosteri nopirka no cisterciešu mūkiem 1305. gadā) pēc 1305. gada uzceltā Daugavgrīvas pils (Daugavas grīvas labajā krastā tagadējās Vecdaugavas apkaimē), no kuras saglabājušies zemes vaļņi pie "Skanstnieku" mājām.
Latvijas Sarkanā Krusta Jaunatne
Darbības jomas
Latvijas Sarkanā Krusta Jaunatne darbojas vairākās jomās:
Marijs Gells-Manns
Dzimis Ņujorkā ebreju ģimenē. Vecāki bija ieradušies ASV no Černovices, Austroungārijā (tagad Černivci, Ukrainā). Jau bērnībā tika uzskatīts par brīnumbērnu.
Bēčupīte
Bēčupīte (arī Alkšņu strauts) ir Ķekaviņas kreisā pieteka Bauskas un Ķekavas novados. Sākas Bauskas novadā pie Gediņu mājām. Tek pa Baldones-Vecumnieku paugurlīdzenumu. Gultne visā garumā regulēta. Upes baseinā plaša mežizstrāde.
Kodolsintēze
Kontrolējama kodolsintēze ir potenciāli izmantojama elektroenerģijas iegūšanai, jo tā neradītu tik daudz bīstamu kodolatkritumu kā pašlaik darbojošās atomelektrostacijas.
Ģilde
Ģildēm parasti piemita vairākas svarīgas funkcijas — tās nostiprināja monopolu pār konkrētām tirdzniecības lietām vai amatniecības nozari attiecīgajā pilsētā; tās noteica un uzturēja tidzniecības un amatniecības regulas, kā arī preču kvalitātes standartus pilsētas teritorijā; noteica cenu stabilitāti tirdzniecības precēm un amatniecības izstrādājumiem; kā arī kopīgiem spēkiem centās ietekmēt pilsētas rātes lēmumus, lai vēl vairāk ar likuma spēku uzspiestu savas ekonomiskās intereses.
Tirgotāju ģilde
Tradicionāli tirgotāju ģilde bija vairāku tirgotāju apvienība, kurai piederēja īpašas tiesības uz tirdzniecības darbībām kādā konkrētā vietā (visbiežāk pilsētā). Tirgotāju ģildes parasti sevī ietvēra tikai vīriešus (sievietēm visbiežāk dalība bija liegta). Lai ģilde varētu īstenot savas privilēģijas tirdznicības jomā, tai parasti bija jāiegūst atļauja no augstāk stāvošām varas iestādēm — rātes, dižciltīga pārvaldnieka vai attiecīgās zemes valdnieka (karaļa, imperatora u.tml.), kur privilēģijas parasti tika noformulētas rakstiskā veidā. Neviena tirgotāju ģilde nebija tiesīga darboties bez augstāk stāvošo varas iestāžu jurisdikcijas.
Lai gan dažādās Eiropas vietās tirgotāju ģilžu privilēģijas varēja atšķirties, tās parasti sevī ietvēra trīs lietas — īpašas tiesības pilsētas teritorijā īstenot konkrētas tirdzniecības darbības; tiesības noteikt, kas un kādos apstākļos drīkstēja kļūt par ģildes biedru; un tiesības regulēt ģildes dalībnieku komerciālās aktivitātes. Pēc mūsdienu standartiem šādas privilēģijas jebkuru viduslaiku tirgotāju ģildi padarītu par monopolu, savukārt tās biedrus par sava veida karteļa dalībniekiem.
Indijas mangusts
Sastopamība
Indijas mangusts sastopams Indijā, Šrilankā, no Āzijas austrumiem un centrālās daļas pat līdz Nepālai. Citas mangustu sugas dzīvo Tālajos Austrumos, Āfrikā, Spānijas dienvidos un Portugālē.
Barība
Medību laikā mangusts izmanto katru izdevību. Viņš ir ļoti apķērīgs mednieks, meklē medījumu, izmantodams galvenokārt redzi un dzirdi. Mangusts nepalaidīs garām nevienu izdevību iegūt medījumu. Mangusta barība ir žurkas, peles un citi mazi zīdītāji, kā arī skorpioni, kukaiņi un putnu olas. Barības meklēšanas laikā mangusts sakašņā zemi un apveļ zarus un mazus akmentiņus. Kad upuris metās bēgt, mangusts vienmēr dzenas tam pakaļ. Noķerto upuri nogalina ar kodienu kaklā un norij. Mangusts reizēm ķer arī lielas čūskas, pat kobras, taču galvenokārt pārtiek no maziem dzīvniekiem, kas dzīvo virszemē vai pazemē. Kad mangusts meklē barību virszemē, viņš sargā ausis, tās cieši aizverot - tā, lai iekšā netiek ne zeme, ne ūdens.
Austrālijas aborigēni
Vēsture
Kopš 20. gadsimta 50. gadiem pielikts daudz pūļu, lai veicinātu sapratni starp valsts iedzīvotājiem. Aborigēnu dzīves apstākļi ir uzlabojušies, tomēr vēl joprojām gandrīz visās sadzīves jomās, ieskaitot veselības aizsardzību, izglītību un apgādi ar mājokļiem, viņu stāvoklis salīdzinājumā ar citiem austrāliešiem ir sliktāks. Lūzuma punkts iestājās 1992. gadā, kad Augstā tiesa noraidīja tā saukto terra nullius doktrīnu, kas uzskatīja, ka Austrālija līdz britu ieceļošanai nepiederēja nevienam. Tam sekoja "Iezemiešu īpašumtiesību akta" pieņemšana, kurš noteica, ka tajās teritorijās, kur aborigēni var pārliecinoši pierādīt savu zemju atņemšanas faktu, viņiem ir tiesības atgūt tās atpakaļ.
Aborigēnu zīmējumi tagad atzīti par vieniem no senākajiem mākslas darbiem pasaulē, bet mūsdienu aborigēnu mākslai uzmanību sāka pievērst tikai 20. gadsimta 70. gados. Arī aborigēnu rakstnieki izvirzījušies Austrālijas literatūras priekšplānā. Visā valstī tiek izveidoti aborigēnu kultūras centri, un ir maz ticams, ka Austrālija kādreiz atkal varētu atteikties no sava senatnes mantojuma.
Problēmas
Kaut arī mūsdienās aborigēni gandrīz nepiekopj tradicionālo klejotāju dzīvesveidu, viņu kultūru joprojām veido senās ceremonijas, mīti un māksla. Zemes īpašuma tiesības jau izsenis ir bijusi viena no mūsdienu aborigēnu problēmām; viņi izjūt atbildību par to zemi, ko viņiem novēlējuši senči. Zemes tiesību akts 1976. gadā sekmēja šo tiesību nostiprināšanos. Tika izveidotas Aborigēnu zemes padomes, kuras vadīja pārrunas starp valdību un aborigēniem par zemes piešķiršanu tās senajiem īpašniekiem. Zemes platības, uz kurām tika apstiprinātas aborigēnu īpašuma tiesības, nevar tikt atsavinātas. Valdība piekrita arī tam, ka apvidos, kuros vienkopus mīt daudz aborigēnu, var pastāvēt gan "baltie likumi", gan "melnie likumi", kas ļauj aborigēniem sodīt savus likumpārkāpējus pēc cilšu likumiem. Tie bieži vien ir skarbi un nežēlīgi, toties aborigēni var dzīvot saskaņā ar savām paražām.
Heinrihs Heine
Biogrāfija
Heine piedzima Diseldorfā, Prūsijas karalistē, pārvācotu ebreju ģimenē. Viņa tēvs Samsons Heine bija veikalnieks, māte Betija Heine rūpējās par dēla audzināšanu, ģimene dzīvoja pieticīgi. Vecāki bija dēlam iecerējuši uzņēmēja karjeru, tāpēc pēc skolas beigšanas iekārtoja darbā kādā Frankfurtes veikalā, bet pēc tam pie krusttēva baņķiera Hamburgā. Taču uzņēmējdarbība viņu nesaistīja, un Heine Bonnas Universitātē sāka studēt tiesību zinātni (lekcijas pie Augusta Vilhelma Šlēgeļa), brīvajā laikā aizraudamies ar viduslaiku literatūru un sanskritu. Pēc tam Heine pārgāja uz Getingenes Universitāti, kuru visai drīz bija spiests pamest: augstskolā darbojās divas savstarpēji naidīgas studentu korporācijas, un Heine, par to, ka piekritis duelim, tika izslēgts. Viņš turpināja mācīties Berlīnes Universitātē, klausījās Hēgeļa lekcijas, bija pastāvīgs viesis Raēlas Varnhāgenas literārā salona dzejnieku pulkā un populārajos jauno literātu krodziņos. Heine beidza savas juridiskās studijas un 1825. gadā aizstāvēja doktora disertāciju Getingenē. 1825. gadā viņš pārgāja kristīgajā ticībā — aiz tīri praktiskiem iemesliem: lai dabūtu krustāmzīmi, ,,ieejas biļeti Eiropas kultūrā”. Taču valsts dienestā vietu dabūt viņam neizdevās, tāpat neveicās ar advokāta praksi Hamburgā.
Tad viņš dzīvoja visai nemiera pilnu dzīvi, reizēm uzturēdamies pie sava krusttēva, reizēm pie vecākiem, devās ceļojumos (arī uz Angliju un Itāliju). Iztiku pelnīja kā politiski ass žurnālists, esejists, satīriķis.
Kristofers Mārlovs
Kristofers Mārlovs (en, kristīts, miris ) bija angļu Elizabetes laikmeta dramaturgs, bieži tiek uzskatīts par nozīmīgāko tā laika dramaturgu aiz Viljama Šekspīra. Mārlovs rakstījis arī dzeju.
Par Mārlova dzīvi zināms visai nedaudz. Viņš studējis Kembridžas Universitātē. Mārlovs strādājis par valdības inteliģences aģentu. Mārlovs bijis ateists un homoseksuāls. 1593. gadā neskaidros apstākļos Mārlovs tika nogalināts (nodurts) kādā krogā. Pastāv teorija, ka Mārlovs pats inscenējis savu slepkavību, bet vēlāk sācis rakstīt lugas ar pseidonīmu Viljams Šekspīrs; t.i. viņš ir Šekspīra lugu patiesais autors.
1967. gads Latvijā
Šajā lapā ir apkopoti 1967 gada notikumi Latvijas teritorijā. Tā atradās PSRS sastāvā kā Latvijas PSR.
Artūrs Štālbergs
Basketbola karjera
Karjeru sācis dzimtās Liepājas basketbola sistēmā. Studējis ASV, kur spēlēja NCAA turnīrā, pārstāvot Evansvilas Universitātes komandu Aces. Pēc atgriešanās Latvijā pievienojās dzimtās Liepājas klubam BK Liepājas lauvas.
Polinēzija
Termina lietojuma vēsture un robežas
Terminu "Polinēzija" pirmoreiz lietoja Šarls de Bross (Charles de Brosses) 1756. gadā, attiecinot to uz Klusā okeāna salām. Franču pētnieks Dimons D'Irvils 1831. gadā lekcijā Parīzes Ģeogrāfiskās sabiedrībā ieteica sašaurināt jēdziena lietošanu, daļu no Klusā okeāna salām turpmāk dēvējot par Melanēziju un Mikronēziju. Šis sadalījums veiksmīgi iegājās un tiek lietots vēl tagad.
Ģeogrāfiski Polinēzija aprakstāma kā trijstūris, kura stūros atrodas Havaju salas, Jaunzēlande un Lieldienu sala. Visas trīs šīs salu grupas arī ietilpst Polinēzijā. Citas lielākas salu grupas Polinēzijā ir Samoa, Tonga, Kuka Salas, Franču Polinēzijas salas. Ārpus šī trijstūra paliek viena Polinēzijas daļa — Tuvalu salas un citas mazākas, Polinēzijai kulturāli piederošas salas Vanuatu, Zālamana Salās, Papua-Jaungvinejā un Mikronēzijā — tās var apvienot Polinēzijas eksklāvu grupā.
Ģeogrāfija
Polinēzijas teritorija aptver ap 50 miljonus km², taču sauszemes platība ir ap 294 000 km².
Kultūra
Savukārt Austrumpolinēzijas kultūra pielāgojusies dzīvei uz mazām saliņām un atoliem, tā izplatīta Kuka salās, Taiti, Marķīza salās, Havaju salās. Arī Jaunzēlandi pirmie sasniedza austrumpolinēzieši, ātri un vairāk vai mazāk veiksmīgi pielāgojot savu kultūru dzīvei skarbākiem, netropiskiem klimatiskajiem apstākļiem. Antropologi austrumpolinēziešu radniecības sistēmu iedēvējuši par Havajiešu sistēmu. Mazais cilvēku skaits uz salām nosaka to, ka Austrumpolinēziešiem ir mazāk stingrs laulības institūts.
Polinēzieši augsti attīstīja tādas prasmes, kā lauksaimniecība, zvejniecība, laika apstākļu prognozēšana, jūras transporta līdzekļu būvniecība un jo īpaši navigācija — no šīm prasmēm bija atkarīga polinēziešu izdzīvošana. Bieži vien mazāku, zemu novietotu salu iedzīvotāji mira badā tāpēc, ka viņu dārzus ar sāļu ūdeni bija sabojājuši vētru radītie plūdi. Šādā situācijā zvejniceība nespēja ilgstoši uzturēt cilvēka organisma vajadzības. Tāpēc īpaši augstu tika vērtēti cilvēki ar navigācijas prasmēm un katrā salā atradās īpaša navigācijas māja.
Polinēzijas ekonomika
Izņemot Jaunzēlandi, lielākā daļa Polinēzijas salu lielu daļu ienākumu gūst no ārvalstu palīdzības un no ārvalstīs dzīvojošo tautiešu sūtījumiem. Tāpēc polinēzieši bieži rosina savu jaunāko paaudzi doties labākas dzīves meklējumos citur.
Tikai dažās salās iedzīvotāji saglabājuši to dzīves veidu, kāds tiem bija pirms eiropiešu ierašanās.
Vitorijas "Saski Baskonia"
Savas pastāvēšanas vēsturē "Saski Baskonia" ir 4 reizes uzvarējis Spānijas līgā, 6 reizes komanda ir ieguvusi Spānijas kausu. Mājas spēles komanda aizvada Fernando Buesa Arena arēnā.
30. marts
Vārda dienas
Igmārs, Ilgmārs, Nanija
Riko Gross
Riko Gross (de; dzimis Šlemā, Vācijā) ir bijušais vācu biatlonists.
Adenozīntrifosforskābe
Adenozīntrifosforskābe vai, kā bioķīmijā pieņemts, adenozīntrifosfāts (ATF), ir nukleotīds ar ļoti lielu nozīmi dzīvo organismu vielmaiņā. Tas ir universāls enerģijas avots organismos noritošajiem bioķīmiskajiem procesiem. Ķīmiski ATF ir adenozīna un trifosforskābes esteris. Adenozīns savukārt ir purīna bāzes adenīna un ogļhidrāta ribozes savienojums (tos saistošo ķīmisko saiti sauc par glikozīdsaiti).
Biosintēze
Organismā ATF veidojas, adenozīndifosforskābei (ADF) pievienojoties fosforskābei (to sauc par fosforilēšanos).
Viens no fosforilēšanās veidiem ir oksidatīvā fosforilēšanās, kad reakcijā tiek patērēta citu vielu oksidēšanās enerģija.
Semafors
Dzelzceļa semafors sastāv no metāla masta, kurā iestiprināts viens vai vairāki kustīgi spārni un signālgaismas. Spārnu stāvokli maina ar speciālu vinču. Semafora normāls stāvoklis ir aizvērts (kad spārns ir 90° leņķī pret mastu, bet naktī redzama sarkana gaisma). Atvērtā stāvoklī semafora spārns pacelts 135° leņķī pret mastu, naktī redzama zaļa uguns (ceļš brīvs). Papildu spārni paredzēti ātruma samazināšanas norādījumiem un citiem mērķiem. Normālā stāvoklī tie novietoti gar mastu un nav redzami.
2009. gada Eirovīzijas dziesmu konkurss
Pusfinālistu sadalījums
2009. gada 30. janvārī visas 37 valstis, kas piedalījās pusfinālā, tika sadalītas sešās grupās, kas atspoguļoja šo valstu savstarpējo balsu sadalījumu iepriekšējo gadu konkursos un ģeogrāfisko novietojumu.
Fināls
Piecas valstis uzreiz iekļuva finālā un nepiedalījās nevienā no abiem pusfināliem. Tās ir visas četras "lielā četrinieka" valstis un 2008. gada Eirovīzijas dziesmu konkursa uzvarētājvalsts, Krievija.
Konvencija par bērna tiesībām
Konvencija par bērna tiesībām ir 1989. gadā pieņemtā un 1990. g. spēkā stājusies ANO konvencija. Tai ir 196 dalībvalstis; no ANO dalībvalstīm konvenciju parakstīja, bet par dalībvalstīm pagaidām nekļuva ASV. Konvencijas izpildi uzrauga Bērna tiesību komiteja 18 ekspertu sastāvā, izskatot un vērtējot dalībvalstu ziņojumus, kā arī izdodot komentārus konvencijai.
Karaļa Boduēna šelfa ledājs
Ledāja rietumu daļā dažādos laikos darbojušās polārstacijas: Beļģijas Ruāboduēna un Pakistānas Džinna.
Kardināls Rišeljē
1624. gadā kļuva par karaļa Luija XIII galveno ministru un ieņēma šo amatu līdz nāvei 1642. gadā. Būdams viens no ietekmīgākajiem cilvēkiem valstī, nostiprināja karaļa varu, pārveidodams Franciju par stipru, centralizētu valsti. Kaut arī ieņēma katoļu kardināla amatu, nevēlēdamies pieļaut Hābsburgu nostiprināšanos, Trīsdesmitgadu kara laikā nostājās protestantu pusē. Nodibināja Franču akadēmiju, atbalstīja Kvebekas apgūšanu.